ભારદ્વાજ કર્ણાટકના રાજ્યપાલ હતા ત્યારે તેઓ દિલ્હીના કર્ણાટક ભવનમાં રોકાતા હતા ત્યારે અવારનવાર અમીત શાહના પુત્ર જયને તેમની સાથે મળતા જોવામાં આવ્યા છે. દિલ્હીમાં કર્ણાટક ભવન અને ગુજરાત ભવન બાજુબાજુમાં છે. કહેવાય છે કે દેશના વર્તમાન એટર્ની જનરલ અને સોલિસિટર જનરલ વિશે પણ સ્વામી-ભારદ્વાજની જોડીએ વડા પ્રધાનને એક ગુપ્ત અહેવાલ સુપરત કર્યો છે. ભારદ્વાજે આ અગાઉ પણ એકાદ-બે નિવેદનોમાં યુપીએ સરકારના કાર્યકાળની કેટલીત વિગતોનો ઘટસ્ફોટ કરીને કોંગ્રેસના મોવડીઓની મૂંઝવણ વધારી દીધી હતી.